ବିକ୍ରମଦେବ ସ୍ୱୟଂଶାସିତ ମହାବିଦ୍ୟାଳୟ
ବିକ୍ରମଦେବ ସ୍ୱୟଂଶାସିତ ମହାବିଦ୍ୟାଳୟ (ପୂର୍ବରୁ 'ଜୟପୁର କଲେଜ') ହେଉଛି ଭାରତର ବ୍ରହ୍ମପୁର ବିଶ୍ୱବିଦ୍ୟାଳୟର ଏକ ସ୍ୱୟଂଶାସିତ କଲେଜ, ଯାହା ଓଡ଼ିଶାର କୋରାପୁଟ ଜିଲ୍ଲାର ଜୟପୁର ସହରରେ ଅବସ୍ଥିତ, ଯାହା ଉଚ୍ଚ ମାଧ୍ୟମିକ, ସ୍ନାତକୋତ୍ତର ଏବଂ ଉଚ୍ଚ ସ୍ନାତକୋତ୍ତର ସ୍ତରରେ ପାଠ୍ୟକ୍ରମ ପ୍ରଦାନ କରିଥାଏ ।  ଏହା ୧୯୪୭ ମସିହାରେ ଜୟପୁରର ମହାରାଜା ଶ୍ରୀ ବିକ୍ରମ ଦେବ ଚତୁର୍ଥ କିମ୍ବା ବିକ୍ରମ ଦେବ ବର୍ମାଙ୍କଦ୍ୱାରା ପ୍ରତିଷ୍ଠିତ ହୋଇଥିଲା ଏବଂ ଏହା ତାଙ୍କ ଏବଂ ତାଙ୍କ ଜେଜେବାପା ମହାରାଜା ଶ୍ରୀ ବିକ୍ରମ ଦେବ ତୃତୀୟଙ୍କ ସମ୍ମାନରେ ନାମିତ |

ଇତିହାସ

ପ୍ରତିଷ୍ଠା 

୧୯୪୭ ମସିହାରେ ଓଡ଼ିଶା ସରକାର, ତାଙ୍କ ଉନ୍ନତିମୂଳକ କାର୍ଯ୍ୟକ୍ରମ  ଏଠାରେ ଜଯପୁରର ପ୍ରାକ୍ତନ ରାଜା ବିକ୍ରମ ଦେବଙ୍କଦ୍ୱାରା ପ୍ରଦତ୍ତ ଜମିରେ "ଜୟପୁର କଲେଜ" ନାମରେ ଏହାକୁ ଆରମ୍ଭ କରିଥିଲେ । ୧୯୬୧ ମସିହାରେ ଏହାକୁ "ବିକ୍ରମ ଦେବ କଲେଜ  ଭାବରେ ପୁନଃ ନାମିତ କରାଯାଇଥିଲା । ଏହା ୧୯୬୧ ମସିହାରେ ଉନ୍ନତ କରାଯାଇ ଡିଗ୍ରୀ ଶ୍ରେଣୀର ଆରମ୍ଭ କରାଯାଇଥିଲା । ୧୯୬୮ ମସିହାରେ ଏଠାରେ ସମ୍ମାନ ଶ୍ରେଣୀ ଆରମ୍ଭ ହେବା ସହ ୧୯୭୯ ମସିହାରେ ସ୍ନାତକୋତ୍ତର ବିଭାଗ ସବୁ ମଧ୍ୟ ଆରମ୍ଭ ହେଇଥିଲା । ୧୯୯୧-୯୨ ମସିହାରେ ଏହି କଲେଜ ବିଶ୍ୱବିଦ୍ୟାଳୟ ଅନୁଦାନ ଆୟୋଗ(UGC)ଦ୍ୱାରା ଉତ୍ତମ ଶିକ୍ଷା କେନ୍ଦ୍ର ଭାବରେ ମାନ୍ୟତା ଲାଭ କରି ସ୍ୱୟଂଶାସିତ ସ୍ତରକୁ ଆସିଲା । ଆଦିବାସୀ ଅଧ୍ୟୁଷିତ, ଉପାନ୍ତ ଅଞ୍ଚଳ କୋରାପୁଟ ଜିଲ୍ଲାରେ ଥିଲେ ମଧ୍ୟ ଏହି କଲେଜ ସମଗ୍ର ରାଜ୍ୟର ଏକ ଉତ୍ତମ ଉଚ୍ଚ ଶିକ୍ଷା ଅନୁଷ୍ଠାନ ଭାବରେ ବର୍ତ୍ତମାନ ପରିଚିତ ।

ବର୍ତ୍ତମାନ 
ଉଚ୍ଚ ମାଧ୍ୟମିକ ସ୍ତରରେ ଥିବା ପାଠ୍ୟକ୍ରମଗୁଡ଼ିକ CHSE ବୋର୍ଡ, ଓଡ଼ିଶା ସହିତ ଅନୁବନ୍ଧିତ ହୋଇଛି ଏବଂ ସ୍ନାତକୋତ୍ତର ଏବଂ ଉଚ୍ଚ ସ୍ନାତକୋତ୍ତର ସ୍ତରରେ ପାଠ୍ୟକ୍ରମ ବ୍ରହ୍ମପୁର ବିଶ୍ୱବିଦ୍ୟାଳୟ, ବ୍ରହ୍ମପୁର, ଓଡ଼ିଶା ସହିତ ଅନୁବନ୍ଧିତ ହୋଇଛି। ୨୦୦୪ରେ ଏହାର ସ୍ୱୟଂଶାସିତ ଅନୁଷ୍ଠାନ ମାନ୍ୟତା ପାଇଲା। ଏହା ଭାରତର  ବିଶ୍ୱବିଦ୍ୟାଳୟ ଅନୁଦାନ ଆୟୋଗ (UGC)ଦ୍ୱାରା ସ୍ୱୀକୃତିପ୍ରାପ୍ତ ଏବଂ  NAACଦ୍ୱାରା B ++ ଗ୍ରେଡ୍ କଲେଜର ମାନ୍ୟତା ପାଇଛି । ଉଲ୍ଲେଖନୀୟ ଆଲୁମିନି ଏବଂ ବିକ୍ରମ ଦେବ ମହାବିଦ୍ୟାଳୟର ଛାତ୍ରମାନଙ୍କୁ  'ବିକ୍ରମାଇଟ୍' ମଧ୍ୟ କୁହାଯାଏ |

ବାହାର ଲିଙ୍କ 
 ବିକ୍ରମଦେବ ସ୍ୱୟଂଶାସିତ ମହାବିଦ୍ୟାଳୟ ୱେବସାଇଟ

ଆଧାର 

କୋରାପୁଟ ଜିଲ୍ଲା
ଓଡ଼ିଶାରେ ଶିକ୍ଷା